Basilica (discretiva)
Basilica (ex verbo Graeco βασιλική στοά, basilica domus) significare potest in architectura: Basilica, genus aedificiorum primo a Romanis antiquis creatum, in quo res publicae et iudiciales actae sunt. Basilicae palaeochristianae, quae formam basilicarum antiquarum imitantes a Christianis pro cultu Christiano aedificatae sunt; etiam ecclesiae postea secundum hoc exemplar erectae basilicae vocantur. Pseudobasilica, ecclesiae genus mediaevale elementa basilicae cum ecclesia oeci, quae dicitur, coniungens in titulis: Archibasilica Sanctissimi Salvatoris, notior ut "Basilica Sancti Ioannis in Laterano", est ecclesia cathedralis dioecesis Romanae et sedes sollemnis papae, Romae episcopi. Sex ecclesiae Catholicae summi ordinis Basilicae maiores vocantur, quarum quattuor Romae, duae Assisii sitae sunt. Basilicae papales sunt quattuor ecclesiae Romae maiores, quae olim patriarchales appellatae sunt. Basilicae Pontificiae sunt duodecim ecclesiae immediate Sanctae Sedi subiectae. Titulus Basilicae Patriarchalis paene abolevit; hodie tantum quattuor sedes episcopales hoc titulo ornantur. Plus quam 1500 ecclesiis magni momenti toto orbe terrarum appellatio honoraria Basilicae minoris attributa est. in iurisprudentia: Basilica (leges), leges Imperii Romani Orientalis saeculo nono collectae.